Ir-Regolament tal-Kummissjoni (KEE) Nru 2293/1999
ta’ l-14 ta’ Ottubru 1999
li jestendi l-awtorizzazzjonijiet proviżorji ta’ ċerti additivi fl-ikel
(Test b’rilevanza għaż-ŻEE)
Il-Kummissjoni tal-Komunitajiet Ewropej,
Wara li kkunsidrat it-Trattat li jistabbilixi l-Komunità Ewropea,
Wara li kkunsidrat id-Direttiva tal-Kunsill 70/524/KEE tat-23 ta’ Novembru 1970 dwar additivi fl-ikel (1), kif emendat l-aħħar bir-Regolament TAL-KUMMISSJONI (KEE) Nru 1636/1999(2), u b’mod partikolari l-Artikolu 3, tiegħu,
(1) billi l-Artikolu 9e(1) tad-Direttiva 70/524/KEE jipprovdi dwar l-awtorizzazzjoni proviżorja ta’ additivi ġodda jew użu ġdid ta’ additivi li jistgħu jingħataw, jekk fil-livell awtorizzat fl-oġġetti ta’ l-ikel, din ma taffettwax ħażin saħħet il-bniedem jew l-annimal jew l-ambjent, l-anqas ma tagħmel ħsara lill-konsumatur billi tbiddillu l-karatteristiċi tal-prodotti tal-laħam ta’ l-annimali, jekk il-preżenza tagħhom fl-oġġetti ta’ l-ikel tista’ tiġi kontrollata, u huwa raġjonevoli li tassumi, fl-isfond tar-riżultati miksuba, li għandha effett favorevoli fuq il-karatteristiċi ta’ dawk l-oġġetti ta’ l-ikel jew fuq il-produzzjoni ta’ laħam ta’ l-annimali meta tkun inkorporata f’dawn l-oġġetti ta’ l-ikel;
(2) Billi d-Direttiva 70/524/KEE tipprovdi li awtorizzazzjonijiet proviżorji jingħataw sa mill-1 ta’ Ottubru 1999 fuq livell ta’ Komunità għal perjodu li ma jeċċedix erba’ snin; billi l-additivi jew użu ta’ additivi awtorizzati proviżorjament għall-ewwel darba bejn l-1 ta’ April 1998 u 30 ta’ Settembru 1999 huma bla ħsara għall-awtorizzazzjonijiet nazzjonali proviżorji li jiskadu fit-30 ta’ Settembru 1999; billi huwa xieraq li testendi l-awtorizzazzjonijiet proviżorji msemmija;
(3) billi l-Kummissjoni kkonsultat mal-Kumitat Xjentifiku għan-Nutriment ta’ l-Annimali dwar l-awtorizzazzjoni proviżorja ta’ l-enżimi u l-mikro-organiżmi inklużi fl-Anness ta’ dan ir-Regolament, billi l-Kumitat ta fehma b’mod partikulari dwar is-sigurtà ta’ dawn l-additivi;
(4) billi l-miżuri li hemm provdut dwarhom f’dan ir-Regolament huma skond il-fehma ta’ l-Kumitat Permanenti dwar l-Ikel,
ADOTTAT DAN IR-REGOLAMENT:
Artikolu 1
L-additivi imsemmija fl-Anness ta’ dan ir-Regolament huma awtorizzati skond id-Direttiva 70/524/KEE skond il-kundizzjonijiet stipulati f’dan l-Anness.
Artikolu 2
Din id-Direttiva hija indirizzata lill-Istati Membri.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta’ Ottubru 1999.